Document ID: /roh_data/filtered/fineweb-2-filterrobots_roh.jsonl.gz/49666

Fiasta commemorativa 100 onns LR ils 17 d’uost 2019 a Zuoz.
Nus separticipein agl act festiv ensemen cun cor proget.
Il Chor communabel Surselva-Engiadina sepresenta la sonda ils 17 d’uost 2019 alla gronda fiasta giubilara 100 onns Ligia Romontscha a Zuoz.
Messa da jazz cun Clamür
En vesta ei in’ovra dil cumponist austriac Florian Böllinger. Il project duei plidentar era cantaduras e cantadurs dalla generaziun giuvna che contan bugen ina messa en il stil niev. Il project vegn screts ora proximamein.
Sutvi ein interessants detagls ed informaziuns tier il project actual. Medemamein il formular d’annunzia. Bien divertiment !
Fiasta da cant 2021 a Canada
Sper la participaziun alla fiasta giubilara dalla Ligia Romontscha ils 17 d’uost a Zuoz ed il project culla messa da jazz ha il Chor Surselva ina tiarza purschida en vesta. Fred Salvisberg commember dil comite dalla fiasta da cant 2021 dalla „North American Swiss Singing Alliance“ (Nassa), ha envidau il chor a quell’occurrenza dils 25 tochen ils 27 da zercladur 2021 ad Edmonton/Canada. Finamira eis ei ch’il Chor Surselva representass la Romontschia alla fiasta da cant 2021 dils Svizzers ell’America e Canada. Era quei project vegn screts ora publicamein.
Interessents san bugen sesvolver tier la presidenta Renata Gienal, tier il dirigent Rest G. Tuor ni scriver in mail .
Documents ed informaziuns tier la messa da jazz cun Clamür: